সব প্রাকৃতিক ভাষাই ব্যাকরণের দিক থেকে অনেক অনিয়ম প্রদর্শন করে।
এই কারণে প্রাকৃতিক ভাষা শেখা অনেকের পক্ষে কঠিন হয়ে ওঠে। এছাড়াও এই সমস্ত ভাষা কোন এক জাতির জাতীয় ও সাংস্কৃতিক আধিপত্যের সাথেও যুক্ত থাকে।
এই কারণেই কৃত্রিম বা নির্মিত ভাষা নির্মাণের দিকে মনোযোগ দেওয়া শুরু হয়। বিদ্যমান ভাষার সরলীকরণ করার ধারণাটি অষ্টাদশ শতাব্দীতেই "অঁসিক্লোপেদি" (ফরাসি: "Encyclopédie") গ্রন্থে জোয়াকিম ফিগে দ্য ভিলেনভে তার "লঁঙ্গ নুভেল" (ফরাসি: "Langue nouvelle") নিবন্ধে ফরাসির নিয়মিত ব্যকরণের একটি সংক্ষিপ্ত প্রস্তাবনার মাধ্যমে দিয়েছিলেন। তবে কৃত্রিম সার্বজনীন ভাষার কথা প্রথম চিন্তা করেছিলেন দার্শনিক দেকার্তে ("Descartes") খ্রীস্টীয় সপ্তদশ শতাব্দীর প্রথমার্ধে।

সপ্তদশ-অষ্টাদশ শতাব্দীর কিছু দার্শনিক ভাষা প্রোটো-সহায়ক ভাষা হিসাবে বিবেচিত হতে পারে, কারণ এই সমস্ত ভাষার সৃষ্টিকর্তাদের লক্ষ্য ছিল এই সমস্ত ভাষাগুলি বিভিন্ন ভাষার মানুষের মধ্যে সেতুবন্ধন হিসাবে কাজ করবে এবং পাশাপাশি চিন্তাভাবনার দুর্বোধ্যতাকে সরিয়ে ফেলবে।
কিন্তু এই সমস্ত ভাষা সংক্রান্ত প্রকাশিত লেখা দেখে বলা যেতে পারে অধিকাংশই অসম্পূর্ণ এবং কোন রকম ব্যবহারিক উদ্দেশ্যে উন্নিত হবে না।
প্রথম সম্পূর্ণরূপে প্রস্তুতকৃত সহায়ক ভাষাগুলি উনবিংশ শতাব্দীতে দেখেতে পাওয়া যায়।
এর মধ্যে ফ্রাঁসোয়া স্যুদার (১৭৮৭-১৮৬২) সঙ্গীতের সুরের ভিত্তিতে তৈরি সোলরেসোল ভাষাটি প্রথম ব্যপক প্রচার পেয়েছিল, কিন্তু এই ভাষায় কেউ তেমন বাকপটুতা পায়নি।

সচিত্র ভাষা
"আকাদেমিয়া প্রো ইন্তেরলিঙ্গুয়া"
প্রতীকি ভাষা
কৃত্রিম ভাষা নির্মাণ